શાસ્ત્રોમાં પારદ શિવલિંગનું અનેરું મહાત્મ્ય દર્શાવાયું છે. પારદ શિવલિંગના દર્શન માત્રથી પૂર્વ જન્મના પાપો નાશ પામે છે. તથા સૌભાગ્યનો ઉદય થાય છે એવી લોકવાયકા છે. સામાન્ય રીતે પારદને શુદ્ધ કરવો ખૂબ જ કઠિન છે. ર્મૂછિક્ત, ખેચરિત, કીલિત, શંભુબીજિત, શોધિત જેવી કઠિન પ્રક્રિયાઓમાંથી ગુજરવું પડે છે. જે વ્યક્તિ આર્થિક, વ્યાપારિક, ભૌતિક અથવા આધ્યાત્મિક એમ કોઇપણ દૃષ્ટિથી સુખ પ્રાપ્ત કરવા માંગતી હોય તેને પોતાના ઘરમાં પારદ શિવલિંગની સ્થાપના કરવી જોઇએ. આ સિવાય વેદોમાં પણ પારદનો મહિમા ગાવામાં આવ્યો છે. બીજીબાજુએ દહેગામ નજીક, અમદાવાદમાં, સુરતના વાઘલધરામાં, ઇન્દોરમાં, હરિદ્ધારના કનકલમાં પારદ શિવલિંગ મંદિર છે. જોકે, અટલ આશ્રમમાં આવેલું 2351 કિલોનું પારદ શિવલિંગ ગુજરાત, ભારત જ નહીં, પરંતુ વિશ્વનું સૌથી મોટું શિવલિંગ છે.